AMATAV บวกแรงกว่า 4% โบรกฯ แนะซื้อ ชูเป้า 9.30 บ.
AMATAV บวกแรงกว่า 4% ล่าสุด ณ เวลา 10.45 อยู่ที่ 7.45 บาท บวก 0.30 บาท หรือ 4.20% สูงสุด 7.50 บาท ต่ำสุด 7.25 บาท ด้วยมูลค่าซื้อขาย 8.51 ล้านบาท ด้าน บล.ธนชาต แนะซื้อ ชูเป้า 9.30 บาท มองกำไรปี 60-61 เติบโตโดดเด่น
21 มี.ค. 2560

ผู้สื่อข่าวรายงานว่า ราคาหุ้นบริษัท อมตะ วีเอ็น จำกัด (มหาชน) หรือ AMATAV ล่าสุด ณ เวลา 10.45 อยู่ที่ 7.45 บาท บวก 0.30 บาท หรือ 4.20% สูงสุด 7.50 บาท ต่ำสุด 7.25 บาท ด้วยมูลค่าซื้อขาย 8.51 ล้านบาท ขณะที่ดัชนีหุ้นไทยโดยรวมบวก 0.17%

โดย บล.ธนชาต ระบุในบทวิเคราะห์ แนะนำซื้อ AMATAV ปรับราคาพื้นฐานขึ้นเป็น 9.30 บาท มองกำไรเติบโตเด่น 27-23% ในปี 60-61 จากยอดขายที่ดินในเวียดนามที่มีศักยภาพในการลงทุน (FDI) สูงขึ้นเป็น 125-250 ไร่ต่อปี จาก 74 ไร่ในปีก่อน